Xbox 360
Xbox 360 — "Microsoft" tərəfindən hazırlanan "Xbox" brendinin 2-ci konsolu. "Sony"nin "PlayStation 3" və "Nintendo"nun "Wii" konsolu ilə birlikdə VII nəsil videooyun konsollarının bir parçasıdır. Konsol ilk dəfə 12 may 2005-ci il tarixində "MTV" telekanalında açıqlanıb. "Xbox 360"ın davamçısı "Xbox One" konsolu 22 noyabr 2013-cü il tarixində satışa çıxarılmışdır. 20 aprel 2016-cı il tarixində "Microsoft" şirkəti "Xbox 360" konsolunun istehsalını sona çatdıracağını, ancaq platformanın fəaliyyətini dayandırmayacağını açıqlamışdır.